Finale Evropskog prvenstva u nogometu 1964.
Finale Evropskog prvenstva u nogometu 1964. je bila nogometna utakmica koja je odigrana 21. juna 1964. godine na stadionu Santiago Bernabéu u Madridu. Španija je u finalnoj utakmici bila uspješnija od aktuelnog prvaka Evrope Sovjetskog saveza rezultatom 2-1. Golove u finalu su postigli Jesús María Pereda u 6. i Marcelino Martínez u 84. minuti za Španiju te Galimzyan Khusainov u 8. minuti utakmice za Sovjetski savez. Utakmica je odigrana pred 79.115 gledalaca. Glavni sudija utakmice je bio Arthur Holland.